22 



cum acido vitriolico aqua commixto digeratur, strenuam effervescentiam excitare 

 valet, atque uberrimam aeris acido-mephitici copiam evolvit. Haec solutio, levi 

 evaporatione peracta, cristallos exhibet martialis vitrioli satis elegantes : ulterius 

 autem exsiccata, aliquam selenitis copiam ostendit. 



Ejusdem testae frustulum acido vitrioli cum aqua diluto per aliquot dies com- 

 missum, maximam concipit effervescentiam, atque uberrimam spumae copiam 

 gignit. Spuma hujusmodi ab eo, quodreliquum est, extracta, etcum spiritu vini 

 commixta, illico convertitur in substantiam tremulam gelatinosam , ab ichtyocol- 

 la haud dissimilem, et adeo tenacem, ut ejus ope aliquot chartae pagellas simul 

 conglutinare potuerim . Spiritus vini interea coloratus evadit , et aqua distillata 

 dilutus praecipitat pulvisculum arenosum flavicantem, cunctos resinae characte- 

 res praeseferentem . Solutio praedicta acidi vitrioli, quae post spumae extractio- 

 nem reliqua est , evaporatione jam absoluta, vitrioli martialis, ac selenitis copiam 

 aliquam constantissime praebet . 



Cuncta igitur experimenta super hac re instituta, in unum penitus congruunt ; 

 ac luculentissime ostendunt Pinnae testam ex terra calcarea , glutine resinoso , 

 aere acido-mephitico, atque ferri calce esse coagmentatam : quae quidem omnia 

 ea proportione sunt inter se concreta, ut in duabus testae praedictae unciis in- 

 sint circiter drachmae duae vitrioli, totidem glutinis, octo selenitis, bini scrupu- 

 li resinae , et uberrima copia aeris acido-mephitici . 



Id autem de rubra tantum testae parte dictum intelligatur: altera namque, 

 seu mater perlarum , praeter principia nuper enumerata , in se continet aliquam 

 magnesiae copiam, et resinae odorae; quae in spiritum vini infusa, tincturam effi- 

 citflavam, atque odoram,atinctura succini nullimode diversam: quin immo haud 

 aliter quam illa , lacteum induit colorem cum alkalinis liquoribus commixta . Ju- 

 vat hic insuper animadvertere , praedictam magnesiam, ac terram calcaream, sal 

 neutrum quoddam efficere ope aeris acido-muriatici. 



Eadem prorsus principia, ex quibus partem rubram testaePinnae coagmenta- 

 tam esse ostendimus , ceteras Molluscorum testas componere experimentis insti- 

 tutis edocemur. Animadvertere autem licet hujusmodi principia non eamdem in 

 cunctis testis proportionem servare. In Buccino Galea, exempli gratia, dimidium 

 fere testae in aerem resolvitur acido-mephiticum : quod reliquum est dimidium , 

 nihil aliud est, nisi terra calcarea, modico glutine, ac ferro referta. Ex quibus fa- 

 cile est intelligere ex varia hujuscemodi principiorum componentium proportio- 

 ne, atque modificatione , diversam inde oriri testarum consistentiam , aliasque 

 hujus generis affectiones . 



